เรซิเดนต์อีวิล (วิดีโอเกม พ.ศ. 2539)

***เรสซิเดนต์อีวิล*** () หรือในญี่ปุ่นชื่อ ***ไบโอ ฮาซาร์ด*** () เป็นวิดีโอเกมแนวสยองขวัญเอาชีวิตรอด พัฒนาและจำหน่ายโดยแคปคอมสำหรับเครื่องเล่นเพลย์สเตชัน ในปี ค.ศ. 1996 และเป็นเกมแรกในเกมชุด*[[เรซิเดนต์อีวิล]]* เนื้อเรื่องของเกมเล่าถึงคริส เรดฟิลด์ และจิล วาเลนไทน์ สมาชิกหน่วย S.T.A.R.S. ขณะพวกเขากำลังสอบสวนชานเมืองแร็กคูนซิตี หลังสมาชิกในทีมหลายคนหายตัวไป พวกเขาติดอยู่ในคฤหาสน์แห่งหนึ่งที่เต็มไปด้วยซอมบีและสัตว์ประหลาดตัวอื่น ๆ ตอนเริ่มเกม ผู้เล่นเลือกได้ว่าจะเล่นเป็นคริสหรือจิล และต้องสำรวจคฤหาสน์เพื่อไขความลับต่าง ๆ

โทะกุโระ ฟุจิวะระ ตั้งใจทำเป็นเกมรีเมกของเกม*[[สวีตโฮม (วิดีโอเกม)|สวีตโฮม]]* (1989) ต่อมาทีมพัฒนาเกม*เรซิเดนต์อีวิล*นำโดยชินจิ มิคะมิ ระบบเกมเป็นเกมแอ็กชันมุมมองบุคคลที่สาม เสริมด้วยการจัดการสิ่งของ การสำรวจ และการแก้ปริศนา *เรสซิเดนต์อีวิล*สร้างข้อตกลงซึ่งต่อมาพบได้ในเกมหลัง ๆ เช่น การควบคุม ระบบคลังสิ่งของ ระบบบันทึกเกม และการใช้โมเดลสามมิติซ้อนในฉากหลังแบบพรีเรนเดอร์

*เรสซิเดนต์อีวิล* ได้รับการตอบรับที่ดีมากทั้งคำวิจารณ์และยอดขาย และเป็นเกมที่กำหนดแนวเกมสยองขวัญเอาชีวิตรอด ความสำเร็จนำไปสู่แฟรนไชส์สื่อ ประกอบด้วยวิดีโอเกม ภาพยนตร์ หนังสือการ์ตูน นวนิยาย และสินค้าอื่น ๆ เกมถูกทำลงเครื่องเซก้า แซทเทิร์น ไมโครซอฟท์ วินโดวส์ และนินเทนโด ดีเอส ในปี ค.ศ. 2002 เกมรีเมกในชื่อเดียวกันออกจำหน่ายบนเครื่องเกมคิวบ์ แสดงให้เห็นกราฟิก เสียง ระบบเกมและเนื้อเรื่องที่ปรับปรุงใหม่ ต่อมาเกมเวอร์ชันเกมคิวบ์ถูกมาสเตอร์ระดับคุณภาพสูงอีกครั้ง ออกจำหน่ายในปี ค.ศ. 2015 ในเครื่องเล่นใหม่ ภาคต่อโดยตรงของเกมในชื่อ *[[เรซิเดนต์อีวิล 2]]* จำหน่ายในปี ค.ศ. 1998 และภาคเล่าย้อนในชื่อ *[[เรซิเดนต์อีวิล ซีโร่]]* จำหน่ายในปี ค.ศ. 2002

## ระบบเกม
ใน เรซิเดนต์อีวิล จะได้รับบทเป็น คริส เรดฟิลด์ หรือ จิล วาเลนไทน์ พวกเขาจะได้เข้าไปสำรวจในคฤหาสน์สเปนเซอร์เพื่อทำตามภารกิจที่หน่วยของเขาได้รับมาและหาทางออกไปจากสถานที่นี้ด้วย โดยระบบเกมนี้ออกแบบมุมกล้องแบบล็อคตามฉากหรือที่เราเรียกกันติดปากว่า มุมกล้องวงจรปิด การบังคับจะเป็นแบบ Tank controls คือตัวละครของจะไถ่ไปตามฉาก จะเลี้ยวซ้ายหรือขวาก็ต้องหยุดแล้วหมุนตัวละครก่อน แต่ก็สามารถวิ่งเชียงได้นิดหน่อยโดยการกดปุ่มเดินหน้ากับซ้ายหรือขวาพร้อมกัน หากเป็นเวอร์ชั่น Dualshock จะบังคับได้ง่ายกว่า การบันทึกเกมจำเป็นต้องเก็บหมึกมาเพื่อใช้บันทึกเกม ไอเท็มบางชนิดต้องกดสำรวจเพื่อแก้ไขปริศนาแล้วเอาไปใส่กับช่องที่พอดี ในเกมจะมีกล่องที่สามารถเก็บของได้ทุกอย่างและกล่องนี้จะอยู่ตามแผนที่โดยของในกล่องจะเชื่อมกันหมด เกมจะมีความเป็นเอาตัวรอด ไม่จำเป็นต้องสู้ตลอดสามารถหนีได้หากสู้ไม่ไหว แต่กระสุนเกมนี้เพียงพอสำหรับการสังหารทุกอย่างในคฤหาสน์หลังนี้เลย

ความต่างระหว่าง 2 ตัวละครนี้เปรียบเสมือนความยากของเกม คริส เรดฟิลด์ จะมาในฐานะความยาก และ จิล วาเลนไทน์ จะมาในฐานะความง่าย คริสจะได้เปรียบกว่าจิลตรงถึกกว่า มีไฟแช็กติดตัว แต่ช่องเก็บของจะมีแค่ 6 ช่องและลุยคนเดียวซะส่วนใหญ่ จิลจะมีช่องเก็บของ 8 ช่อง และมีกุญแจผีที่สามารถปลดล็อคประตูต้นเกมและลิ้นชักได้ มีแบรรี่ค่อยช่วยในบางเหตุการณ์ และแนะนำเราบางอย่าง แต่ของเสียอย่างเดียวของขิลคือจิลจะอ่อนแอกว่าคริส อาวุธของคริสจะมีน้อยกว่าของจิลโดยจะมีแค่ ปืนพก ลูกซอง ลูกโม่ จิลจะมีปืนยิงลูกระเบิดเพิ่มเข้ามา เช็คพลังชีวิตได้หน้าช่องเก็บของ ยารักษาจะมีสเปรย์และสมุนไพร สมุนไพรจะมี  3 สี ได้แก่ สีเขียวจะทำหน้าที่รักษา สีแดงให้นำไปผสมกับเขียวจะช่วยรักษาดีที่สุด สีฟ้าช่วยแก้พิษที่ติดจากงูและแมงมุม

## เนื้อเรื่อง
### เหตุการณ์ก่อนเนื้อเรื่องเกม
เกิดเหตุฆาตกรรมต่อเนื่องในชานเมืองแร็กคูนซิตี โดยมีร่องรอยของมนุษย์กินคนบนซากศพเหยื่อ หน่วยช่วยชีวิตและยุทธวิธีพิเศษ (S.T.A.R.S.) ของสถานีตำรวจแร็กคูนซิตีได้รับมอบหมายให้ตรวจสอบคดีฆาตกรรม หน่วย S.T.A.R.S. แบ่งออกเป็นสองหน่วยย่อยคือ อัลฟา และบราโว หน่วยบราโวถูกส่งออกไปก่อน แต่การติดต่อขาดหายไป หน่วยอัลฟาจึงถูกส่งไปตามหาหน่วยบราโว

### เนื้อเรื่องเกม
เหตุการณ์ในเกมเริ่มต้นในวันที่ 24 กรกฎาคม ค.ศ. 1998 หน่วยอัลฟาพบพิกัดของเฮลิคอปเตอร์ของหน่วยบราโว แต่ไม่พบผู้รอดชีวิต ขณะตรวจสอบบริเวณที่เกิดเหตุเพื่อหาเบาะแส หน่วยอัลฟาถูกฝูงสุนัขปีศาจจู่โจม มีสุนัขตัวหนึ่งฆ่าโจเซฟ ฟรอสต์ หนึ่งในหน่วยอัลฟาจนเสียชีวิต กัปตันเฮลิคอปเตอร์ของหน่วยอัลฟาชื่อ แบรด ตื่นตระหนกและบินหนีไปคนเดียว หน่วยอัลฟาที่เหลือถูกสุนัขปีศาจตามล่า และจำเป็นต้องหาที่หลบภัยในคฤหาสน์

เนื่องจากยังมีสุนัขวนเวียนอยู่ข้างนอก หน่วยอัลฟาที่เหลือสี่คน เวสเกอร์ คริส จิล และแบร์รี่ ติดอยู่ในคฤหาสน์ ตัวละครที่ผู้เล่นเลือกจะส่งผลให้ตัวละครคนหนึ่งไม่ได้เข้ามาอยู่ในคฤหาสน์ (แบร์รี่ไม่ได้เข้ามาถ้าเลือกเล่นคริส คริสไม่ได้เข้ามาถ้าเลือกเล่นจิล) มีเสียงยิงปืนดังขึ้น  หัวหน้าเวสเกอร์จะมอบหมายให้ไปสำรวจเสียงปืน พอไปถึงจุดที่เสียงปืนดีงจะพบศพสมาชิกหน่วยบราโวชื่อ เคนเนท เจ. ซัลลิแวน ถูกซอมบี้กินจนตาย พอวิ่งหนีซอมบี้เพื่อกลับไปรายงานทุกคนก็หายไปหมดแล้ว ขณะกำลังค้นหาในคฤหาสน์ ตัวละครพบหน่วยบราโวอีกหลายคน เช่น ริชาร์ด ไอเคน ถูกงูพิษกัดปางตายและเสียชีวิตในที่สุด และมอบวิทยุให้ผู้เล่นก่อนเขาสิ้นลม ฟอเรสต์ สเปเยอร์ พบเป็นศพที่ระเบียง (ในเกมเวอร์ชันหลัง ศพนี้ฟื้นขึ้นมาเป็นซอมบี้ด้วย) และเอ็นริโก มารินี กัปตันหน่วยบราโว ผู้เปิดเผยว่าหนึ่งในหน่วยอัลฟาเป็นผู้ทรยศก่อนถูกมือสังหารปริศนายิงจนตาย

หลังจากตรวจตราในอาคารหลาย ๆ หลัง ทางเดินต่าง ๆ และอุโมงค์ใต้ดิน ผู้เล่นพบห้องปฏิบัติการลับใต้ดินที่มีการทดลองของอัมเบรลลาคอร์เปอเรชัน ในห้องทดลอง ผู้เล่นจะพบว่าเวสเกอร์คือเจ้าหน้าที่ที่ทำงานให้อัมเบรลลา เวสเกอร์ถูกสิ่งมีชีวิตในห้องทดลองฆ่าจนดูเหมือนตาย ผู้เล่นพบตัวละครอีกตัวที่ผู้เล่นเล่นได้ถูกเวสเกอร์ขังอยู่ในห้องขัง และช่วยพาเขาออกโดยเปิดระบบระเบิดตัวเอง ผู้เล่น (และตัวละครหน่วย S.T.A.R.S. ที่รอดชีวิตอีกสองคน ถ้าผู้เล่นช่วยชีวิตไว้ได้ทัน) มุ่งหน้าไปที่ลานจอดเฮลิคอปเตอร์ ผู้เล่นมาถึงลานจอดและสามารถติดต่อแบรดได้ และพบกับผู้รอดชีวิตอีกสองคน แต่ถูกไทแรนต์ สัตว์ประหลาดเหมือนคนที่เกิดหลังโดนสารทีไวรัสนานเกินไป เข้าจู่โจม หลังจากต่อสู้ไทแรนต์จนชนะ หน่วย S.T.A.R.S. ที่รอดชีวิตขึ้นเฮลิคอปเตอร์และหนีไปได้

### ฉากจบ
ตัวละครแต่ละตัวมีฉากจบสี่แบบ ผลลัพธ์ขึ้นอยู่กับว่าผู้เล่นช่วยชีวิตหน่วย S.T.A.R.S. อีกสองคนได้หรือไม่ ตัวละครที่ไม่ถูกเลือกจะถูกขังเดี่ยวในห้องปฏิบัติการลับใต้ดิน ในการเข้าถึงห้องขัง ผู้เล่นต้องเก็บแผ่นดิสก์ MO ที่อยู่ในคฤหาสน์ และใช้ถอดรหัสเพื่อปลดล็อกประตู ฉากจบที่ดีที่สุด ผู้เล่นจะต้องช่วยตัวเอกอีกคนหนึ่งนอกจากคู่หูด้วย

* ฉากจบที่ดีที่สุด คริสและจิลหนีออกจากคฤหาสน์ร่วมกับสมาชิก S.T.A.R.S. คนที่สาม (รีเบ็กกาหรือแบร์รี ขึ้นกับตัวละครที่ผู้เล่นเลือก) หลังจากชนะไทแรนต์และทำลายคฤหาสน์แล้ว
* ฉากจบที่ดี ตัวละครผู้เล่น (คริสหรือจิล) หนีออกจากคฤหาสน์กับคู่หูของตน (รีเบ็กกาหรือแบร์รี) หลังจากชนะไทแรนต์และทำลายคฤหาสน์แล้ว
* ฉากจบที่แย่ คริสและจิลหนีออกจากคฤหาสน์ได้เพียงสองคน คฤหาสน์ไม่ถูกทำลาย และไทแรนต์ถูกปล่อยไปในป่า
* ฉากจบที่แย่ที่สุด ตัวละครผู้เล่นรอดเพียงคนเดียว คฤหาสน์ไม่ถูกทำลาย และไทแรนต์ถูกปล่อยไปในป่า

## เชิงอรรถ

## อ้างอิง

หมวดหมู่:เกมจากค่ายแคปคอม
หมวดหมู่:วิดีโอเกมแอ็กชันผจญภัย
หมวดหมู่:เกมสำหรับนินเท็นโดดีเอส
หมวดหมู่:เกมสำหรับเพลย์สเตชัน
หมวดหมู่:วิดีโอเกมที่ออกวางจำหน่ายในปี พ.ศ. 2539
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน เน็ตเวิร์ก
หมวดหมู่:วิดีโอเกมสยองขวัญ
หมวดหมู่:เกมซีรีส์เรซิเดนต์อีวิล
หมวดหมู่:วิดีโอเกมเอาชีวิตรอด
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมที่ถูกเซ็นเซอร์
หมวดหมู่:เกมสำหรับเซกา แซตเทิร์น